Agmar n wamud yefka-aɣ tagnit ad neffeɣ s annar, dɣa d tamnaḍt uɣur nerza i tikkelt tamezwarut, d ayen i yeǧǧan tasastant-agi ad tiwɛir fell-aneɣ. Gar wuguren i nemlal deg wannar, d imsulɣa i yugin ad d-mmeslin ɣef kra n yisental anda nezmer ad d-neddem imedyaten i tesleḍt-nneɣ, ladɣa ayen yeɛnan adeg n yiwsilen n umyag deg kra n tegnatin n tmenna, akka am wurmi s (ad), d tibawt deg wudem wis sin, mebla ma nettu tizelɣiwin n tibawt.